
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή βασικών υπηρεσιών στον αγροτικό πληθυσμό 
για την υλοποίηση των Ολοκληρωμένων Προγραμ¬ 
μάτων Ανάπτυξης Αγροτικού Χώρου των Περιφε¬ 
ρειών της χώρας στο πλαίσιο του Επιχειρησιακού 
Προγράμματος «Αγροτική Ανάπτυξη - Ανασυγκρό¬ 
τηση της Υπαίθρου 2000 - 2006». 1 

Τροποποίηση και συμπλήρωση του Π.Δ. 220/2000 για 
τη «σύσταση στη Γενική Γραμματεία Αθλητισμού 
Ειδικής Υπηρεσίας Δημοσίων Έργων για τον Προ¬ 
γραμματισμό, τη Μελέτη και Κατασκευή αθλητικών 
και λοιπών έργων που θα εξυπηρετούν τους Ολυ¬ 
μπιακούς Αγώνες του 2004 (ΕΥΔΕ/ΑΟΕΕ), (ΦΕΚ Α 
190). 2 


ΑΠΟΦΑΣΕΙ Σ 

Αριθ. 232966/584 (1) 

Παροχή βασικών υπηρεσιών στον αγροτικό πληθυσμό για 
την υλοποίηση των Ολοκληρωμένων Προγραμμάτων 
Ανάπτυξης Αγροτικού Χώρου των Περιφερειών της 
χώρας στο πλαίσιο του Επιχειρησιακού Προγράμμα¬ 
τος «Αγροτική Ανάπτυξη - Ανασυγκρότηση της Υπαί¬ 
θρου 2000 - 2006». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 1 παρ. 1,2 και 3 του Ν. 1338/1983 Εφαρ¬ 
μογή του Κοινοτικού Δικαίου (Α34), όπως τροποποιήθηκε 
από το άρθρο 6 του Ν. 1440/1984 «Συμμετοχή της Ελλά¬ 
δος στο κεφάλαιο και στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ (Α70) καιτου 
άρθρου 65 του Ν. 1892/1990 «Γιατον εκσυγχρονισμό και 
την ανάπτυξη και άλλες διατάξεις (Α 101). 

2. Του άρθρου 29Ατου Ν. 1558/1985 «Κυβέρνηση και 


Κυβερνητικά Όργανα» (Α 137), όπως αυτό προστέθηκε με 
το άρθρο 27 του Ν. 2081/1992 «ρύθμιση του θεσμού των 
επιμελητηρίων, τροποποίηση διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α 154) και τροποποιήθηκε μετο 
άρθρο 1 του Ν. 2469/1997 «περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α38). 

3. Του άρθρου 30 παρ. 4 εδ.γ Ν. 2945/2001 (ΦΕΚ 
223/Α/8.10.2001) σχετικά με την ανάθεση σε τοπικούς 
φορείς αγροτικής ανάπτυξης του έργου της παροχής βα¬ 
σικών υπηρεσιών για την αγροτική οικονομία και τον 
αγροτικό πληθυσμό στο πλαίσιο ολοκληρωμένων προ¬ 
γραμμάτων αγροτικής ανάπτυξης. 

4. Του Καν(Ε.Κ.) 1257/1999 του Συμβουλίου «για την 
στήριξη της αγροτικής ανάπτυξης από το Ευρωπαϊκό Τα¬ 
μείο Προσανατολισμού και Εγγυήσεων (ΕΓΤΠΕ) και για 
την τροποποίηση και κατάργηση ορισμένων κανονι- 
σμών»5. 

5. Του Καν (Ε.Κ.) 1260/1999 του Συμβουλίου της 21ης 
Ιουνίου 1999 «περί γενικών διατάξεων για τα διαρθρωτικά 
ταμεία». 

6. Του Καν (Ε.Κ.) 1685/2000 της Επιτροπής της 28ης 
Ιουλίου 2000 για θέσπιση λεπτομερών κανόνων του Καν 
(Ε.Κ.) 1260/99 όσον αφορά την επιλεξιμότητα των δαπα¬ 
νών των ενεργειών που συγχρηματοδοτούνται από τα 
διαρθρωτικά ταμεία. 

7. Της Ε(2001) 845/6.4.2001 απόφαση της Ευρωπαϊκής 
Επιτροπής μετηνοποίαεγκρίθηκετο Επιχειρησιακό Πρό¬ 
γραμμα «Αγροτική Ανάπτυξη - Ανασυγκρότηση της Υπαί¬ 
θρου 2000-2006» και ειδικότερα το μέτρο 7.14 αυτού. 

8. Το γεγονός ότι από την εφαρμογή των διατάξεων της 
απόφασης αυτής για την περίοδο 2000-2006 προκαλείται 
δαπάνη ύψους μέχρι 44.933.195 ευρώ. 

9. Της αριθ. 1100383/1330/Α0006/31.10.2001 (ΦΕΚ 
1485/Β) κοινή απόφαση του Πρωθυπουργού και του 
Υπουργού Οικονομικών, με την οποία ανατέθηκαν αρμο¬ 
διότητες του Υπουργού Οικονομικών στους Υφυπουρ¬ 
γούς Οικονομικών, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Βασικές υπηρεσίες υποστήριξης 

1. Για την προώθηση της ανάπτυξης του αγροτικού χώ¬ 
ρου παρέχονται στον αγροτικό πληθυσμό, σύμφωνα με 
τις ειδικότερες διατάξεις της παρούσας, βασικές υπηρε¬ 
σίες υποστήριξης στο πλαίσιο των Ολοκληρωμένων Προ¬ 
γραμμάτων Ανάπτυξης Αγροτικού Χώρου (Ο.Π.Α.Α.Χ.) 
που εντάσσονται στο Επιχειρησιακό Πρόγραμμα «Αγρο¬ 
τική Ανάπτυξη - Ανασυγκρότηση της Υπαίθρου 2000- 
2006». Όμοιες υπηρεσίες υποστήριξης παρέχονται στο 
πλαίσιοτων καθεστώτων ενίσχυσηςτων Ολοκληρωμένων 
Προγραμμάτων Ανάπτυξης Αγροτικού Χώρου των Περι¬ 
φερειακών Επιχειρησιακών Προγραμμάτων της Χώρας, 
που συγχρηματοδοτούνται από το ΕΓΤΠΕ-Προσανατολι- 
σμός. 

Άρθρο 2 

Φορείς παροχής των βασικών υπηρεσιών 

Οι βασικές υπηρεσίες υποστήριξης προς τον αγροτικό 
πληθυσμό παρέχονται από νομικά πρόσωπα που δραστη¬ 
ριοποιούνται στην αγροτική ανάπτυξη σε τοπικό επίπεδο, 
πληρούν τις προϋποθέσεις του άρθρου 3 (Δομές Στήρι¬ 
ξης) και επιλέγονται σύμφωνα με όσα ορίζονται στο άρ¬ 
θρο 5 της απόφασης αυτής. 

Άρθρο 3 

Περιγραφή των Δομών Στήριξης 

1. Οι Δομές Στήριξης είναι συγκροτημένα νομικά πρό¬ 
σωπα με καταστατικό σκοπό την τοπική ανάπτυξη, τα 
οποία διαθέτουν επαρκή εμπειρία στην αγροτική ανάπτυ¬ 
ξη και αναγνωρισμένη ικανότητα και πείρα στη διοικητική 
και οικονομική διαχείριση. 

2. Οι Δομές Στήριξης πρέπει να διαθέτουν κανονική 
εγκατάσταση στην έδρα της οικείας Περιφέρειας συμπε- 
ριλαμβανομένωντων όμορων με την έδρα δήμων όπου θα 
λειτουργεί η κεντρική μονάδα για το συγκεκριμένο έργο 
(«Κεντρική Μονάδα») και οργανωμένο και λειτουργούν δί¬ 
κτυο («Αντένες») σε κάθε νομό όπου υλοποιούνται 
Ο.Π.Α.Α.Χ. ευθύνηςτους. 

Σε περίπτωση Ο.Π.Α.Α.Χ των οποίων η περιοχή παρέμ¬ 
βασης εκτείνεται σε περισσότερες της μίας Περιφέρειας 
(διαπεριφερειακά Ο.Π.Α.Α.Χ.), η Δομή Στήριξης μπορεί 
να έχει την Κεντρική Μονάδα στην έδρα οποιασδήποτε 
από τις Περιφέρειες αυτές, υποχρεούται πάντως να δια¬ 
θέτει δίκτυο σύμφωνο με το εδάφιο 1. 

3. Το δίκτυο μπορεί να απαρτίζεται από παραρτήματα 
της ίδιας της Δομής Στήριξης ή/και συνεργαζόμενους φο¬ 
ρείς που έχουν εγκατάσταση σε επίπεδο νομού. Σε κάθε 
περίπτωση, στα μέλη του Δικτύου πρέπει να εκπροσω¬ 
πούνται κατά πλειοψηφία οι βασικοί τοπικοί συλλογικοί 
κοινωνικοί και οικονομικοί φορείς, δημόσιοι ή ιδιωτικοί, 
που δραστηριοποιούνται στην ανάπτυξη της περιοχής. 

4. Οι Δομές Στήριξης πρέπει να στελεχώνονται καθ’ όλη 
τη διάρκεια υλοποίησης των Ο.Π.Α.Α.Χ. τόσο στην κεντρι¬ 
κή μονάδα όσο και στο δίκτυό τους με ικανό σε αριθμό δι¬ 
οικητικό προσωπικό, καθώς και κατάλληλο και ικανό σε 
αριθμό επιστημονικό προσωπικό ειδικοτήτων αντίστοι¬ 
χων με τη φύση των έργων και δράσεωνπου υλοποιούνται 
στο πλαίσιο των οικείων Ο.Π.Α.Α.Χ. 

5. Οι υπηρεσίες προς τον αγροτικό πληθυσμό και τους 
δικαιούχους των Ο.Π.Α.Α.Χ. παρέχονται σε ολόκληρη τη 


γεωγραφική ενότητα των Ο.Π.Α.Α.Χ. Οι Δομές Στήριξης 
εξασφαλίζουν, μέσω του δικτύου τους (αντένες), συνε¬ 
χώς και ομοιόμορφα την άμεση παροχή των υπηρεσιών 
τους σε όλη τη γεωγραφική ενότητα ευθύνης τους με τη 
διάθεση προς το σκοπό αυτό του απαραίτητου ανθρώπι¬ 
νου δυναμικού, ιδίως επιστημονικού, καθώς και κάθε άλ¬ 
λου πρόσφορου και αναγκαίου μέσου. 

6. Οι Δομές Στήριξης στην κεντρική μονάδα εξασφαλί¬ 
ζουν το συντονισμό των παρεχόμενων από το δίκτυο υπη¬ 
ρεσιών, την υψηλή ποιότητα των υπηρεσιών αυτών, τη 
διάχυση των πληροφοριών από και προς το δίκτυο, την 
επαφή και επικοινωνία με το Υπουργείο Γεωργίας, την Πε¬ 
ριφέρεια και κάθε άλλο εμπλεκόμενο φορέα ή δημόσια 
υπηρεσία, την παροχή ομοιόμορφων οδηγιών και συμ¬ 
βουλών προς το δίκτυο για την αντιμετώπιση κοινών επι- 
μέρους προβλημάτων 

7. Οι Δομές Στήριξης, τόσο στην κεντρική μονάδα όσο 
και στο δίκτυό τους (αντένες), διαθέτουν σύγχρονα μέσα 
επικοινωνίας και μηχανογράφησης που εξασφαλίζουν 
την έγκαιρη, ορθή και διαφανή πραγματοποίηση των 
ενεργειών τους στα πλαίσια των υποχρεώσεών τους. 

Άρθρο 4 

Αποδέκτες των βασικών υπηρεσιών των Δομών Στήριξης 

1. Οι Δομές Στήριξης παρέχουν υπηρεσίες στήριξης με 
αποδέκτες: α) τους κατοίκους των αγροτικών περιοχών 
των γεωγραφικών ενοτήτων όπου υλοποιούνται τα 
Ο.Π.Α.Α.Χ. εν γένει με σκοπό την ενημέρωση και ενθάρ¬ 
ρυνσή τους για συμμετοχή στα προγράμματα (δυνητικοί 
δικαιούχοι) και β) τα φυσικά και νομικά πρόσωπα, τόσο 
του δημόσιου όσο και του ιδιωτικού τομέα, που τελικά 
εγκρίνονται και επιχορηγούνται για την υλοποίηση έργων 
στο πλαίσιο των Ο.Π.Α.Α.Χ. (δικαιούχοι). 

2. Οι Δομές Στήριξης μπορούν να παρέχουν και συ¬ 
μπληρωματικές υπηρεσίες στήριξης, οι οποίες ορίζονται 
με κοινή απόφαση των Υπουργών Εθνικής Οικονομίας και 
Γεωργίας. 

3. Οι υπηρεσίες στήριξης παρέχονται από τις Δομές 
Στήριξης στους αποδέκτες τους χωρίς καμία οικονομική 
επιβάρυνση. 

Άρθρο 5 

Ανάδειξη Δομών Στήριξης 

1. Οι Δομές Στήριξης αναδεικνύονται μετά από διαγωνι¬ 
σμό που διενεργείται από το Υπουργείο Γ εωργίας ως ανα- 
θέτουσα αρχή σύμφωνα με τις κείμενες διατάξεις. 

2. Με την επιφύλαξη του άρθρου 6, που αναφέρεται 
στην Περιφέρεια Αττικής, τις υπηρεσίες υποστήριξης 
που περιγράφονται στην παρούσα παρέχει για τα 
Ο.Π.Α.Α.Χ. που υλοποιούνται σε κάθε Περιφέρεια της Χώ¬ 
ρας αποκλειστικά μία Δομή Στήριξης. 

3. Νομικό Πρόσωπο που πληροί τις προϋποθέσεις του 
άρθρου 3 της παρούσας μπορεί εφόσον εκδηλώσει εν¬ 
διαφέρον στην πρότασή του (προσφοράς), να επιλεγεί 
και να αναλάβει το έργο της Δομής Στήριξης για τα 
Ο.Π.Α.Α.Χ. έως δύο Περιφερειών της Χώρας. 

4. Με σύμβαση που υπογράφεται μεταξύ της οικείας 
Δομής Στήριξης ή, στην περίπτωση του άρθρου 6 μεταξύ 
του ανεξάρτητου τοπικού φορέα και του Υπουργού Γε¬ 
ωργίας ή άλλου εξουσιοδοτημένου από τον Υπουργό Γ ε¬ 
ωργίας προσώπου ρυθμίζονται ειδικότερα θέματα, όπως 

ενδεικτικά οι σχέσεις και οι υποχρεώσεις της Δομής Στή¬ 
ριξης και του Υπουργείου Γεωργίας, οι διαδικασίες και οι 
όροιτηςδημοσιοποίησηςτων ολοκληρωμένων προγραμ¬ 
μάτων και της παρακολούθησης των έργων από τη Δομή 
Στήριξης, η αξιολόγηση του έργου της Δομής Στήριξης 
κατά τη διάρκεια της σύμβασης. 

Άρθρο 6 

Ολοκληρωμένα Προγράμματα Ανάπτυξης Αγροτικού 
Χώρου Περιφέρειας Αττικής 

Εξαιρετικά για τα Ολοκληρωμένα Προγράμματα Ανά¬ 
πτυξης Αγροτικού Χώρου που υλοποιούνται στην Περι¬ 
φέρεια Αττικής, οι βασικές υπηρεσίες υποστήριξης δεν 
παρέχονται από ιδιαίτερη Δομή Στήριξης, αλλά από φο¬ 
ρείς με εγκατάσταση σε επίπεδο νομού (αντένα) είτε ανε¬ 
ξάρτητα είτε σε συνεργασία μέσω Δομής Στήριξης 
Ο.Π.Α.Α.Χάλλης Περιφέρειας. Σε κάθε περίπτωση, οι φο¬ 
ρείς πρέπει να πληρούν τις προϋποθέσεις των παραγρά¬ 
φων 3 και 4 του άρθρου 3 της παρούσας. 

Άρθρο 7 

Έλεγχοι - Ανάκτηση αχρεωστήτως καταβληθέντων 

Η παροχή των υπηρεσιών από τις Δομές Στήριξης ελέγ¬ 
χεται από τα αρμόδια προς τούτο Εθνικά και Κοινοτικά όρ¬ 
γανα. Στην περίπτωση που διαπιστωθεί ότι μέρος ή το σύ¬ 
νολο της χρηματοδότησης για την παροχή των υπηρε¬ 
σιών αυτών έχει χρησιμοποιηθεί κατά παράβαση των 
κειμένων διατάξεων, τα ποσά επιστρέφονται ως αχρεω¬ 
στήτως ή παρανόμως καταβληθέντα σύμφωνα με την 
2007892/461/27.5.98 κοινή απόφαση των Υπουργών 
Εθνικής Οικονομίας, Οικονομικών, Γεωργίας Εργασίας & 
Κοιν. Ασφαλίσεων, όπως ισχύει κάθε φορά. 

Άρθρο 8 

Εξασφάλιση της δημόσιας δαπάνης - 
Τελικές διατάξεις 

1. Για την εφαρμογή της παρούσας εγκρίνεται η διάθε¬ 
ση ποσού μέχρι 44.933.195 ευρώ, όπως προβλέπεται στο 
μέτρο 7.14 με τίτλο «Παροχή βασικών υπηρεσιών για την 
αγροτική οικονομία και τον αγροτικό πληθυσμό» του Επι¬ 
χειρησιακού Προγράμματος «Αγροτική Ανάπτυξη-Ανα- 
συγκρότηση της Υπαίθρου 2000-2006» που εγκρίθηκε με 
την Ε(2001) 845/6.4.2001 απόφαση της Ευρωπαϊκής Επι¬ 
τροπής, όπως αυτό ισχύει κάθε φορά. 

2. Η συνολική δημόσια δαπάνη θα βαρύνειτις πιστώσεις 
του Προγράμματος Δημοσίων Επενδύσεων (Π.Δ.Ε) του 
Υπουργείου Γεωργίας (ΣΑΕ/3) στο οποίο θα εγγράφεται 
κάθε χρόνο η ανάλογη πίστωση. Η εθνική συμμετοχή επί 
της συνολικής δημόσιας δαπάνης ανέρχεται σε ποσοστό 
30,7% και η κοινοτική συμμετοχή σε ποσοστό 69,3%. 

3. Η διάρκεια παροχής των υπηρεσιών από τις Δομές 
Στήριξης είναι επτά (7) έτη και σε κάθε περίπτωση επε- 
κτείνεται μέχρι την ολοκλήρωση των Ολοκληρωμένων 
Προγραμμάτων Αγροτικής Ανάπτυξης των οποίων έχουν 
την ευθύνη. 

4. Το ανάΔομήΣτήριξηςπροβλεπόμενοποσό, οτρόπος 
πληρωμής των Δομών Στήριξης και τα δικαιολογητικά, 
καθώς και κάθε λεπτομέρεια εφαρμογής της παρούσας 
εξειδικεύονται με κοινές αποφάσεις των Υπουργών Εθνι¬ 
κής Οικονομίας και Γεωργίας. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιανουάριου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓ. ΔΡΥΣ 

-♦- 

Αριθ. ΕΥΔΕ/Φ500/100/338 (2) 

Τροποποίηση και συμπλήρωση του Π.Δ. 220/2000 για τη 
«σύσταση στη Γ ενική Γ ραμματεία Αθλητισμού Ειδικής 
Υπηρεσίας Δημοσίων Έργων για τον Προγραμματι¬ 
σμό, τη Μελέτη και Κατασκευή αθλητικών και λοιπών 
έργων που θα εξυπηρετούν τους Ολυμπιακούς Αγώ¬ 
νες του 2004 (ΕΥΔΕ/ΑΟΕΕ), (ΦΕΚ Α 190). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 (ΦΕΚΑΊ37) «Κυβέρνηση και Κυβερ¬ 
νητικά Όργανα», όπως ισχύει σήμερα. 

2. Τηνπαρ. 3.α. του άρθρου 5του Ν. 2947/2001 (ΦΕΚΑ’ 
228) «Θέματα Ολυμπιακής φιλοξενίας, Έργων Ολυμπια¬ 
κής υποδομής και άλλες διατάξεις». 

3. Το Π.Δ. 220/2000 «Σύσταση στη Γενική Γραμματεία 
Αθλητισμού Ειδικής Υπηρεσίας Δημοσίων Έργων για τον 
προγραμματισμό, τη μελέτη και κατασκευή αθλητικών 
έργων που θα εξυπηρετούν τους Ολυμπιακούς Αγώνες 
του 2004 (ΕΥΔΕ/ΑΟΕΕ), (ΦΕΚΑΊ90)». 

4. Την υπ’ αριθμ. 44/2001 Πράξη του Υπουργικού Συμ¬ 
βουλίου (ΦΕΚΑ’ 161) Αντικατάσταση των υποπεριπτώσεων 
Α’ και Γ της παραγράφου 2της Π.Υ.Σ. 18/22.04.2000. «Ανά¬ 
θεση στο Υπουργείο Περιβάλλοντος, Χωροταξίας και Δη¬ 
μοσίων Έργων στον Οργανισμό Εργατικής Κατοικίας και 
στον Οργανισμό Διεξαγωγής Ιπποδρομιών Ελλάδος έργων 
για την υλοποίηση των Ολυμπιακών Αγώνων του 2004». 

5. Το γεγονός ότι το έργο του «Ολυμπιακού Ποδηλατο¬ 
δρομίου» συμπεριλαμβάνεται στο τεχνικό αντικείμενο 
του νέου έργου της «Αισθητικής Ενοποίησης του Ολυ¬ 
μπιακού Αθλητικού Κέντρου Αθηνών: Ειδικές Κατασκευ¬ 
ές και Περιβάλλων Χώρος». 

6. Την υπ’αριθμ. 8334/30.10.2001 απόφαση του Πρωθυ¬ 
πουργού καιτου Υπουργού Πολιτισμού (ΦΕΚ Β' 1479) για την 
«ανάθεση αρμοδιοτήτων στους Υφυπουργούς Πολιτισμού». 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε και συμπληρώνουμε τις παρακάτω δια¬ 
τάξεις του Π.Δ.220/2000: 

1. Άρθρο 1 - Παράγραφος 1 

α. Στο κεφάλαιο Α’ ΝΕΑ ΑΘΛΗΤΙΚΑ ΚΕΝΤΡΑ προστίθεται 
τέταρτο (νέο) έργο ως εξής: «4. Ολυμπιακό Ιππικό Κέντρο 
και Νέος Ιππόδρομος Αθηνών, στο Μαρκόπουλο Αττικής». 

β. Από το κεφάλαιο Δ’ Π ΡΟΣΩΡΙΝ ΕΣ ΑΘΛΗΤΙΚΕΣ ΕΓΚΑ¬ 
ΤΑΣΤΑΣΕΙΣ διαγράφεται το με αριθμό 11 έργο «Εγκατα¬ 
στάσεις Μοντέρνου Πένταθλου στο Γουδί». 

γ. Από το κεφάλαιο Ε’ ΑΝΑΚΑΙΝΙΣΕΙΣ , ΕΞΟΠΛΙΣΜΟΙ 
ΚΛΠ διαγράφεται το με αριθμό 17 έργο «Ολυμπιακό Πο¬ 
δηλατοδρόμιο ΟΑΚΑ». 

δ. Απαριθμούνται τα αναφερόμενα στην παράγραφο 
αυτή έργα με τους αριθμούς 1 έως και 21. 

ε. Στο κεφάλαιο ΣΤ’ ΕΙΔΙΚΑ ΕΡΓΑ προστίθεται εικοστό 
δεύτερο (νέο) έργο ως εξής: «22. Αισθητική Ενοποίηση 
Ολυμπιακού Αθλητικού Κέντρου Αθηνών: Ειδικές Κατα¬ 
σκευές και Περιβάλλων Χώρος». 

2. Άρθρο 2 - Παράγραφος 3 

Η παράγραφος αυτή αναδιατυπώνεται και τροποποιεί¬ 
ται ως εξής: 

«3. Τμήμα Προγραμματισμού, που αποτελείται από δύο 
Γ ραφεία: 

α. Γραφείο Προγραμματισμού, 

με αρμοδιότητα για τα θέματα προγραμματισμού των 
ανωτέρω αθλητικών έργων και εγκαταστάσεων, μέριμνας 
χρηματοδότησης, παρακολούθησης απορρόφησης των 
πιστώσεων, αποτύπωσης σχεδίων προόδου των μελετών 
και των έργων, καταγραφής και εφαρμογής σχεδίων και 
διαδικασιών για την εφαρμογή συστημάτων διασφάλισης 
ποιότητας και την εφαρμογή συστημάτων μηχανοργάνω¬ 
σης για την παρακολούθηση των έργων και των μελετών. 

β. Γ ραφείο Πληροφόρησης και Δημοσίων Σχέσεων, με 
αρμοδιότητα για την προβολή των έργων της ΕΥΔΕ στο 
εσωτερικό και στο εξωτερικό». 

3. Άρθρο 3 

Συνιστώνται δύο (2) επιπλέον Τμήματα Κατασκευών 
(έκτο - στ’ και έβδομο - ζ’) και όλα τα Τμήματα Κατασκευ¬ 
ών του άρθρου αυτού και τα αντίστοιχα αθλητικά έργα, 
στα οποία τα Τμήματα αυτά ασκούν την αρμοδιότητα της 
Διευθύνουσας Υπηρεσίας, αναδιαρθρώνονται ως εξής: 

1 .Τμήμα Κατασκευών α.’ 

Ολυμπιακό Κέντρο Ραδιοτηλεόρασης. 

Ολυμπιακό Κέντρο Γραπτού Τύπου. 

Ολυμπιακό Κέντρο Αντισφαίρισης. 

2. Τμήμα Κατασκευών β.’ 

Ολυμπιακό Στάδιο ΟΑΚΑ.. 

Ολυμπιακό Κέντρο Κολύμβησης ΟΑΚΑ. 

Ολυμπιακό Κλειστό Γυμναστήριο ΟΑΚΑ. 

3. Τμήμα Κατασκευών γ.’ 

Αισθητική Ενοποίηση του Ολυμπιακού Αθλητικού Κέ¬ 
ντρου Αθηνών: Περιβάλλων χώρος. 

Αισθητική Ενοποίηση του Ολυμπιακού Αθλητικού Κέ¬ 
ντρου Αθηνών: Ειδικές Κατασκευές. 

4. Τμήμα Κατασκευών δ.’ 

Κλειστό Γ υμναστήριο Γ αλατσίου. 

Σπίτι της Άρσης Βαρών στη Νίκαια. 

Κλειστό Γ υμναστήριο Πάλης Άνω Λιοσίων. 

Εγκαταστάσεις Τριάθλου στον Άγιο Κοσμά. 

Υποστηρικτικές εγκαταστάσεις ποδηλασίας δρόμου 

και ΜΟϋΝΤΑΙΝ ΒΙΚΕ. 

Παναθηναϊκό Στάδιο 

5. Τμήμα Κατασκευών ε.’ 

Ολυμπιακό Κέντρο Σκοποβολής στο Μαρκόπουλο. 

Ολυμπιακό Ιππικό Κέντρο και Νέος Ιππόδρομος Αθηνών 
στο Μαρκόπουλο. 


6. Τμήμα Κατασκευών στ.’ 

Πανθεσσαλικό Στάδιο Ν. Ιωνίας Βόλου. 

Παγκρήτιο Στάδιο Ηρακλείου. 

Παμπελοποννησιακό Στάδιο Πάτρας. 

Καυτατζόγλειο Στάδιο Θεσσαλονίκης. 

Στάδιο ΑΕΚ Ν. Φιλαδέλφειας. 

7. Τμήμα Κατασκευών ζ.’ 

Βελτιώσεις σε υφιστάμενα προπονητήρια. 

Στάδιο Ειρήνης και Φιλίας. 

4. Άρθρο 6 

Οι θέσεις του προσωπικού της ΕΥΔΕ/ΑΟΕΕ, που ορίζο¬ 
νται στο άρθρο αυτό, αυξάνονται ως εξής: 
α. ΚΑΤΗΓΟΡΙΑ Π.Ε. 

Πολιτικών Μηχανικών κατά δέκα (10) και ανέρχονται συ¬ 
νολικά σε τριάντα (30) 

Αρχιτεκτόνων Μηχανικών κατά τέσσερις (4) και ανέρχο¬ 
νται συνολικά σε δέκα τέσσερις (14) 

Μηχαν.- Ηλεκτρ. Μηχανικών κατά τρεις (3) και ανέρχο¬ 
νται συνολικά σε δέκα τρεις (13) 

Πληροφορικής κατά δύο (2) και ανέρχονται συνολικά σε 
τέσσερις (4) 

Διοικητικού Οικονομικού κατά δύο (2) και ανέρχονται 
συνολικά σε τρεις (3) 

Μηχανικών Γεωλογίας-Γεωτεχνικής κατά μία (1) και 
ανέρχονται συνολικά σε δύο (2) 

Γεωπόνων-Δασολόγων κατά μία (1) και ανέρχονται συ¬ 
νολικά σε τρεις (3) 
β. ΚΑΤΗΓΟΡΙΑΤ.Ε. 

Τεχνολογικών Εφαρμογών κατά έξι(6) και ανέρχονται 
συνολικά σε δέκα έξι (16) 

Διοικητικού Λογιστικού κατά δύο (2) και ανέρχονται συ¬ 
νολικά σε έξι (6) 

Πληροφορικής κατά μία (1) και ανέρχονται συνολικά σε 
δύο (2) 

Μηχανολόγων Ηλεκτρολόγων, ορίζεται μία (1) νέα θέση 
γ. ΚΑΤΗΓΟΡΙΑΔ.Ε. 

Τεχνικού κατά τέσσερις (4) και ανέρχονται συνολικά σε 
εννέα (9) 

Προσωπικού Η/Υ, κατά δύο (2) και ανέρχονται συνολικά 
σε έξι (6) 

Διοικητικού- Λογιστικού κατά τρεις (3) και ανέρχονται 
συνολικά σε έξι (6) 
δ. ΚΑΤΗΓΟΡΙΑ Υ.Ε. 

Βοηθητικού Προσωπικού (Επιμελητών) κατά δύο (2) και 
ανέρχονται συνολικά σε πέντε (5) 

Οδηγών κατά δύο (2) και ανέρχονται συνολικά σε τέσ¬ 
σερις (4) 

Το σύνολο του προσωπικού της ΕΥΔΕ/ΑΟΕΕ ανέρχεται 
σε εκατόν σαράντα (140) υπαλλήλους. 

Η απόφαση αυτή να δημοσιευθεί στην Εφημερίδα της 
Κυβερνήσεως, η δε ισχύς της αρχίζει από την ημερομηνία 
της δημοσίευσης. 

Αθήνα, 31 Ιανουάριου 2002 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΦΥΠ. ΠΟΛΙΤΙΣΜΟΥ 

Β. ΠΑΠΑΝΔΡΕΟΥ ΝΑΣΟΣ ΑΛΕΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




